ዶ/ር ይርዳው አሻጋሪ፦ የተባሉት የተከሳሽ የመከላከያ ምስክር ኅዳር 4 ቀን 1999 ዓ.ም. በተሰጠው የሟች ደጉ ይበልጣል የአስከሬን ምርመራ የምስክር ወረቀት ላይ መፈረማቸውን ገልጸው የፈረሙበት ምክንያትም የአስክሬን ምርመራው ውጤቱን የሥራው ባለሞያ ፊርማ በማየት መሆኑን አስረድተው፤ “በመዝገቡ ላይ የሠፈረ ነገር ያለ ፍርድ ቤት ትዕዛዝ መቀየር ይቻላል ወይ?” ለሚለው የተከሳሽ ጠበቃ ጥያቄ፤ በፍርድ ቤትም ኾነ በሌላ ሕጋዊ አካል ጥያቄ ሲቀርብ የአስከሬን ምርመራ ውጤቱን ዋና ይዘት ሳይሆን፣ የቀን ስህተት ወይም ግድፈት እንደሚያጋጥም ሊስተካከል እንደሚችል ስለ አሠራሩም የአስከሬን ምርመራ የተደረገለት ሟች ማንነት ተጠቅሶ ከፖሊስ ጥያቄ ሲቀርብ፣ የአስከሬን ምርመራውን የሚመለከቱ ሠነዶች በዝርዝር በማየት የቀን ግድፈት መኖሩን ከታወቀ፣ ትክክለኛውን ቀን በመመልከት ከይቅርታ ጋር ሆስፒታሉ ለጠየቀው አካል ደብዳቤ እንደፃፉ አብራርቷል።
